open-index/open-wikipedia-markdown huggingface dataset:
Περιφερειακή οδός

Η **περιφερειακή οδός** είναι ένας δρόμος που περικυκλώνει την πόλη με μορφή δακτυλίου. Το όνομα "οδό" χρησιμοποιείται για την πλειοψηφία των μητροπολιτικών περιφερειακές διαδρομές στην Ευρωπαϊκή Ένωση, όπως η *Berliner Ring*, *το δαχτυλίδι των Βρυξελλών*, *το δαχτυλίδι του Άμστερνταμ*, η λεωφόρος *Périphérique* γύρω από το Παρίσι και η *Εσωτερική Περιφερειακή του Leeds*. Η Αυστραλία και η Ινδία, επίσης, χρησιμοποιούν τον όρο περιφερειακή οδό, π.χ. *Περιφερειακή οδός Δυτικής Μελβούρνης* και *Εξωτερική Περιφερειακή Οδό Χαϊντεραμπάντ*. Στις Ηνωμένες Πολιτείες, πολλοί δρόμοι με την μορφή δακτυλίου, ονομάζονται *προσβάσεις* (*beltways*) ή *βρόχοι*. Στην Ελλάδα η πιο χαρακτηρηστηκή περιφερειακή οδός είναι η Αττική Οδός στην Αθήνα και η Περιφερειακή Οδός στην Θεσσαλονίκη.

## Φωτογραφίες

Αρχείο:Norra Länken Stockholm österut 20060509.jpg|Η Περιφερειακή Οδός της Στοκχόλμης
Αρχείο:The Capital Beltway.jpg|Η Περιφερειακή Οδός της Ουάσινγκτον
Αρχείο:Altlandsberg asv2022-09 img01 Berliner Ring bei Seeberg.jpg|Η Περιφερειακή Οδός του Βερολίνου
Αρχείο:Paris peripherique by night long exposure.jpg|Η Περιφερειακή Οδός του Παρισίου
Αρχείο:BAB3 Koelner Ring.jpg|Η Περιφερειακή Οδός της Κολωνίας
Αρχείο:Attiki Odos athens 1.JPG|Η Αττική Οδός, η Περιφερειακή Οδός της Αθήνας


## Παραπομπές


## Δείτε επίσης
* Κατάλογος Περιφερειακών Οδών
* Περιφερειακή Οδός Θεσσαλονίκης
* Αττική Οδός
Μάχη του Περδίκκα

**Μάχη του Περδίκκα** είναι πολεμικό επεισόδιο της σύγκρουσης των Ελλήνων ανταρτών με τις δυνάμεις των Γερμανών κατακτητών, που έλαβε χώρα στην περιοχή των στρατιωτικών μνημείων της κοινότητας Περδίκκα της τότε επαρχίας Εορδαίας, στις 11 Οκτωβρίου του 1944, λίγες μέρες πριν την οριστική απελευθέρωση της Δυτικής Μακεδονίας.

## Η εξέλιξη της μάχης
Το πρωί της ημέρας εκείνης, μια επίλεκτη γερμανική διμοιρία αναχώρησε από τη στρατιωτική της βάση στην Πτολεμαΐδα με κατεύθυνση προς το Αμύνταιο. Οι Γερμανοί ήταν εφοδιασμένοι με ιδιαίτερα βαρύ οπλισμό, κάτι που ενίσχυε τις φήμες των κατοίκων ότι θα δρούσαν σε βάρος του τοπικού πληθυσμού, σαν αντίποινα για τη δραστηριοποίηση ομάδων του Ε.Λ.Α.Σ. στην ευρύτερη περιφέρεια.

Για το σκοπό αυτό, μια μικρή δύναμη μόλις επτά ανδρών του Ε.Λ.Α.Σ. με επικεφαλής τον 28χρονο Ηλία Ακριτίδη, είχε διαταχθεί να εποπτεύει το σημείο και να αντισταθεί σε περίπτωση γερμανικής παρουσίας. Ωστόσο, παρά το ότι δεν ήταν ακάλυπτοι, οι επτά ελασίτες δεν κατάφεραν να αντιμετωπίσουν τα μυδραλιοβόλα των γερμανών, με αποτέλεσμα να φονευθούν και οι επτά. Οι έξι από αυτούς (Ακριτίδης, Δημήτριος Μαυρίδης, ετών 19, Μιχαήλ Παραστατίδης, ετών 50, Γεώργιος Τσοπανίδης, ετών 38, Γεώργιος Τριανταφυλλίδης, ετών 23 και Ιωάννης Αμαραντίδης, ετών 27) ήταν κάτοικοι του γειτονικού Μεσόβουνου, ενώ ο έβδομος ήταν ένας Ιταλός αντιφασίστας μαχητής, που είχε προσχωρήσει στον Ε.Λ.Α.Σ. ονόματι Marlo.

Οι πεσόντες τάφηκαν σε παρακείμενο χώρο του σημερινού κοιμητήριου του δ.δ. Περδίκκα, ενώ στη μνήμη τους διοργανώνονται κάθε χρόνο εκδηλώσεις τιμής, από το Δήμο Εορδαίας, το προεδρείο του τοπικού συμβουλίου Περδίκκα και σε συνεργασία με τις αντιστασιακές οργανώσεις της Πανελλήνιας Ομοσπονδίας Αγωνιστών Εθνικής Αντίστασης (Π.Ο.Α.Ε.Α.) Δυτικής Μακεδονίας. Οι θρησκευτικές, πολιτικές και στρατιωτικές τιμές αποδίδονται προ του υπάρχοντος μνημείου της Εθνικής Αντίστασης.

## Πηγές
* Ημερήσια εφημερίδα "*ΓΡΑΜΜΗ*" Κοζάνης, φύλλο Παρασκευής 16 Νοεμβρίου 2012, σελ. 4, "*Δεν τους ξεχνούν*"

Μαχη του Περδικκα
Κατηγορία:Μάχες του ΕΛΑΣ
Κατηγορία:1944
Κατηγορία:Μάχες γερμανικού στρατού
Ιερά Μητρόπολις Μηθύμνης

Η **Ιερά Μητρόπολις Μηθύμνης** είναι μια από τις Μητροπόλεις των λεγομένων «*Νέων Χωρών*». Έδρα της από τον 16ο αι., οπότε και ο επίσκοπος Μηθύμνης άγιος Ιγνάτιος την μετακίνησε εκεί, είναι η Καλλονή.

Ιστορικά, έδρα της Μητρόπολης υπήρξε η Μήθυμνα (μετέπειτα Μόλυβος, σήμερα χρησιμοποιούνται και τα δύο ονόματα). Πρώτος επίσκοπος αναφέρεται ο άγιος Αλέξανδρος. Τον Μητροπολίτη Ιάκωβο Γ' (Μαλλιαρό) διαδέχθηκε το 1984 ο νυν μητροπολίτης Μηθύμνης, Χρυσόστομος (Καλαματιανός).

thumb|right|250px|Ο καθεδρικός ναός της Καλλονής
## Ενορίες

## Μονές
Η Ιερά Μητρόπολις αριθμεί τρεις Ιερές Μονές.

### Ανδρικές Μονές
*Λειμώνος, Καλλονή

### Γυναικείες Μονές
*Μυρσινιωτίσσης, Καλλονή
*Περιβολής, Άντισσα

## Επισκοπικός κατάλογος

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* 
* 
* 

## Εξωτερικοί σύνδεσμοι
*Ιστοσελίδα Εκκλησίας της Ελλάδος 


Μηθυμνης
Κατηγορία:Λέσβος
Στάτεν Άιλαντ

Το **Στάτεν Άιλαντ** (, ) είναι νησί και δήμος της Νέας Υόρκης, που βρίσκεται στο νοτιοδυτικό τμήμα της πόλης. Το Στάτεν Άιλαντ χωρίζεται από το Νιου Τζέρσεϊ από τα στενά Άρθουρ Κιλ και Κιλ βαν Κουλ, και από την υπόλοιπη Νέα Υόρκη με τον Κόλπο της Νέας Υόρκης. Με πληθυσμό 468.730, είναι ο λιγότερο πυκνοκατοικημένος από τους πέντε δήμους, αλλά είναι ο τρίτος μεγαλύτερος σε έκταση (59 τετραγωνικά μίλια (153 τ.χλμ).
Μέχρι το 1975, ο δήμος ονομαζόταν επίσημα ο Δήμος του Ρίτσμοντ.

Η βόρεια ακτή του νησιού (North Shore) είναι το πιο αστικοποιημένο μέρος του νησιού. Περιλαμβάνει τις επίσημα ορισμένες ιστορικές περιοχές Σαιντ Τζωρτζ και Σαιντ Πωλς Άβενιου-Στάμπλετον Χάιτς, οι οποίες έχουν μεγάλα βικτωριανά κτήρια. Η περιοχή Ιστ Σορ (Ανατολική Ακτή) έχει ένα χώρο περιπάτου μήκους 2,5 μιλίων, ο τέταρτος μεγαλύτερος στο κόσμο. Μέχρι το 2001 στο Στάτεν Άιλαντ λειτουργούσε ο μεγαλύτερος χώρος ταφής απορριμάτων στο κόσμο.  Μετά το κλείσιμο της άνοιξε προσωρινά για να διατεθούν τα συντρίμμια από τις επιθέσεις της 11 Σεπτεμβρίου. Σήμερα λειτουργεί ως το μεγαλύτερο δημόσιο πάρκο στη Νέα Υόρκη, με έκταση 8,9 τετραγωνικά χιλιόμετρα.

Το νησί είναι προσβάσιμο από το Μπρούκλιν με την γέφυρα Βερρατσάνο Νάροους και από το Νιου Τζέρσεϊ με τις γέφυρες Άουτερμπριτζ Κρόσινγκ, Γκάθλς και Μπαγιόν.

## Ιστορία

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Νέας Υόρκης
Κατηγορία:Νησιά των Ηνωμένων Πολιτειών
Γκέοργκ Ντόιτερ

Ο **Γκέοργκ Ντόιτερ** (γερμ. *Georg Deuter*, γενν. 1945) είναι Γερμανός μουσικός.
## Βιογραφία
Γεννήθηκε την 1η Φεβρουαρίου 1945 στο Φάλκενχάγκεν. Νωρίς ασχολήθηκε με την μουσική και έμαθε μόνος του φλογέρα και κιθάρα. Αρχικά εργάστηκε ως σχεδιαστής και δημοσιογράφος στο Μόναχο. Μετά από ένα βαρύ τροχαίο ατύχημα στο οποίο τραυματίστηκε βαριά και μετά την ανάρρωσή του αποσύρθηκε από τα κοσμικά και ασχολήθηκε μόνο με την μουσική και τον Σοφισμό. Περιηγήθηκε στην Ινδία, Νεπάλ, ανέβηκε στα Ιμαλάια και αφιερώθηκε στη θρησκεία. Έζησε στην Κίνα και σε Ινδιάνικα χωριά στην Αμερική. Η μουσική του διαπνέεται από γαλήνη.

## Ενδεικτική δισκογραφία
* 1970 D
* 1978 Haleakala
* 1978 Land of Enchantment
* 1979 Ecstasy
* 1980 Osho Nadabrahma Meditation
* 1981 Silence Is the Answer
* 1982 Cicada
* 1984 Nirvana Road
* 1987 San
* 1989 Aum
* 1989 Basho's Pond: Devotion Flute Music From The World Of Osho
* 1989 Celebration
* 1992 Henon
* 1993 Call of the Unknown: Selected Pieces 1972-1986 [#2]
* 1995 Wind and Mountain
* 1995 Terra Magica - Planet of Light
* 1996 Osho Kundalini Meditation
* 1997 Osho Dynamic Meditation
* 1998 Nada Himalaya
* 1999 Reiki - Hands of Light
* 2000 Garden of the Gods
* 2000 Sun Spirit
* 2001 Buddha Nature
* 2002 Like the Wind in the Trees
* 2003 Sea & Silence
* 2003 Osho Mandala Meditation
* 2003 Osho Whirling Meditation
* 2003 Osho Gourishankar Meditation
* 2004 Earth Blue
* 2005 Tibet: Nada Himalaya, Vol. 2
* 2005 East of the Full Moon
* 2006 Koyasan (Reiki Sound Healing)
* 2007 Wind & Mountain
* 2008 Athmospheres
* 2008 Spiritual Healing
* 2009 Eternity
* 2009 Notes from a Planet
* 2010 Mystery of Light
* 2011 Empty Sky
* 2012 Reiki Healing (Sampler)
* 2012 Flowers Of Silence (Sampler)
* 2012 Ocean Waves (als Produzent)

## Παραπομπές


## Εξωτερικοί σύνδεσμοι
* Biographie (deutsch/englisch)
* Deuters Seite auf Artist Direct (englisch) 

Κατηγορία:Γερμανοί μουσικοί
Τσιμαλουακάν

Το **Τσιμαλουακάν** (, ), που στην γλώσσα Νάουατλ σημαίνει *«τόπος αυτών που έχουν ασπίδες»*, είναι πόλη και δήμος στη ανατολική πλευρά της Πολιτείας του Μεξικού. Βρίσκεται ακριβώς έξω από τα βορειοανατολικά σύνορα της Ομοσπονδιακής Περιφέρειας (Distrito Federal) και είναι μέρος της μητροπολιτικής περιοχής της Πόλης του Μεξικού. Σύμφωνα με την απογραφή του 2010 η πόλη έχει 524.223 κατοίκους, ήταν δηλαδή η πέμπτη μεγαλύτερη στην πολιτεία, και ο δήμος 525.389 κατοίκους.

Το Τσιμαλουακάν ιδρύθηκε 1259 από τρεις αρχηγούς ή Τλατοάνι. Η ισπανική πόλη Τσιμαλουακάν ιδρύθηκε το 1529 και το Τάγμα των Δομινικανών έχτισε μια εκκλησία και ένα μοναστήρι εδώ το 1563.

## Παραπομπές


## Εξωτερικοί σύνδεσμοι
*
*Τσιμαλουακάν, Μεξικό
*Δήμος Τσιμαλουακάν Επίσημος ιστοχώρος

Κατηγορία:Πόλεις του Μεξικού
Ουιξκιλούκαν

Το **Ουιξκιλούκαν** () είναι πόλη και δήμος στην Πολιτεία του Μεξικού. Βρίσκεται δίπλα στη δυτική πλευρά της Ομοσπονδιακής Περιφέρειας (Distrito Federal) και είναι μέρος της μητροπολιτικής περιοχής της Πόλης του Μεξικού αλλά είναι ανεξάρτητο από αυτήν. Ο δήμος είχε το 2010 πληθυσμό 242.167. Το όνομα 'Ουιξκιλούκαν' προέρχεται από την γλώσσα Νάουατλ και σημαίνει *«τόπος των εδώδιμων αγκαθιών»*.

## Εξωτερικοί σύνδεσμοι
*Κυβέρνηση του Ουιξκιλούκαν Επίσημος ιστοχώρος

Κατηγορία:Πόλεις του Μεξικού
ΦΚ Καλβί

Η **Φουτμπόλ Κλαμπ Καλβί** είναι η ποδοσφαιρική ομάδα της πόλης του Καλβί, στην Άνω Κορσική. Έτος ίδρυσής της είναι το 1986. Πρόεδρος της ομάδας είναι ο Ντιντιέ Μπισιεραί.

Για την σεζόν 2011-2012, η ΦΚ Καλβί αγωνίζεται στo CFA. Ανεβαίνοντας στο CFA, η ΦΚΑ Καλβί θεωρείται ως η 5η καλύτερη ομάδα στην νήσο της Κορσικής πίσω από τις ΣΚ Μπαστιά, ΑΚ Αζαξιό, Γκαζελέκ Αζαξιό και ΣΑ Μπαστιά.

## Τίτλοι
* Πρωταθλήτρια Ντιβιζιόν Ντ'Ωνέρ Κορσικής : 1995, 2009
* Πρωταθλήτρια CFA 2 : 2011
* Νικήτρια του Κυπέλλου Κορσικής : 2011, 2012

## Ιστορία

Η ΦΚ Καλβί προβιβάστηκε από το CFA 2 (Ε' Όμιλος) έπειτα από την πρώτη θέση που κατέλαβε την σεζόν 2010-2011. Αγωνιζόταν στο CFA 2 επί διάστημα δύο σεζόν. Είχε φτάσει εκεί αφότου είχε κατακτήσει, στη διάρκεια της σεζόν 2008-2009, την Ντιβιζιόν Ντ'Ωνέρ της Κορσικής.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1986
ΟΣ Ιβρί

Η **Ουνιόν Σπορτίβ ντ'Ιβρί** είναι γαλλική ποδοσφαιρική ομάδα, η οποία εδρεύει στο Ιβρί-συρ-Σεν (Βαλ-ντε-Μαρν), και που συμμετέχει, μέσω της πρώτης της ομάδας, στο C.F.A, και συγκεκριμένα στον Α' Όμιλο. Οι μικρότερες ομάδες της αγωνίζονται στην *D.H.R*, στην *Excellence* και στην *Β' Κατηγορία District*.

Η πρώτη ομάδα της ΟΣ Ιβρί Φουτμπόλ θεωρείται ως μία εκ των σημαντικότερων ομάδων ποδοσφαίρου της περιοχής της Ιλ-ντε-Φρανς, εδώ και διάστημα δώδεκα ετών, καθώς, αφού προηγουμένως ήταν εκ των εμπνευστών του *C.F.A 2*, αγωνίζεται εδώ και δύο σεζόν στο Ερασιτεχνικό Πρωτάθλημα Γαλλίας (C.F.A.).

Η πρώτη ομάδα της ΟΣ Ιβρί Φουτμπόλ αγωνίζεται στο Σταντ Κλερβίλ, το οποίο έχει πάρει την ονομασία του από τον Εντουάρ Κλερβίλ (1898-1944), ο οποίος συμμετείχε στην ίδρυση της *USTI* (Ουνιόν Σπορτίβ ντυ Τραβάιγ ντ'Ιβρί), ενώ υπήρξε μέλος των FTPF από το 1943, για λογαριασμό των οποίων και στην διάρκεια αποστολής σκοτώθηκε το 1944.

## Παλαιοί παίκτες
* Τζιμί Μπριάν
* Μπεν Αμαντού Σανγκαρέ

## Έκθεση Φωτογραφιών

File:Stade Clerville - Ivry.jpg|Το Σταντ Κλερβίλ, όπου δίνει τους εντός έδρας αγώνες της η πρώτη ομάδα.
File:Joie - joueurs US Ivry football.jpg|Πανηγυρισμοί των παικτών στη διάρκεια αγώνα με αντίπαλο την Παρί Σεν Ζερμέν B στις 18 Σεπτεμβρίου 2011 στο *Camp des Loges*


## Εξωτερικοί σύνδεσμοι

* Παλαιά Επίσημη Ιστοσελίδα

Κατηγορία:Ποδοσφαιρικές ομάδες Γαλλίας
Κατηγορία:Ιδρύσεις αθλητικών συλλόγων το 1919
Θανάσης Δημόπουλος

Ο **Θανάσης Δημόπουλος** (Ξυλοκέρα Ηλείας, 21 Απριλίου 1963) είναι Έλληνας πρώην διεθνής ποδοσφαιριστής, που αγωνιζόταν στη θέση του επιθετικού.

## Καριέρα
### Σε συλλογικό επίπεδο
Τα πρώτα ποδοσφαιρικά του βήματα τα έκανε στον Ήφαιστο Βουνάργου και την Α' κατηγορία του τοπικού πρωταθλήματος Ε.Π.Σ. Ηλείας για να συνεχίσει στον Αίαντα Γαστούνης και την Εθνική Ερασιτεχνική κατηγορία.

Το 1982, σε ηλικία 19 ετών, μεταγράφηκε στον Παναθηναϊκό, όπου και εντυπωσίασε κατά την πρώτη του χρονιά (1982–83), οπότε και πέτυχε 15 γκολ, ενώ κράτησε τη θέση του βασικού στην ομάδα συνολικά για τρία χρόνια. Στη συνέχεια έγινε αναπληρωματικός κι έτσι στο μέσο της περιόδου 1987–88 και μετά από 5½ χρόνια παραμονής στους «πράσινους», έλυσε το συμβόλαιό του.

Συνέχισε την καριέρα του για τα επόμενα 4½ χρόνια στον Ηρακλή, έχοντας για όλο αυτό το διάστημα τη θέση του βασικού επιθετικού της ομάδας και σκοράροντας κατά μέσο όρο 11 γκολ ανά περίοδο. Αγωνίστηκε στη συνέχεια για έναν χρόνο στον ΠΑΟΚ χωρίς όμως να πάρει πολλές ευκαιρίες και στη συνέχεια για μισή περίοδο στον Εθνικό, χωρίς και πάλι ιδιαίτερη επιτυχία. Έκλεισε την καριέρα του στις αρχές του 2000 αγωνιζόμενος σε μικρότερες κατηγορίες, αρχικά στον Α.Ο. Πύργου (Β' εθνική) και στο δεύτερο μισό της ίδιας χρονιάς στον Ορέστη Ορεστιάδας (Γ' εθνική).

Με τις τέσσερις ομάδες της Α' εθνικής αγωνίστηκε συνολικά σε 257 αγώνες και σημείωσε 83 γκολ. Ο Θανάσης Δημόπουλος κατέκτησε συνολικά τέσσερις τίτλους με τον Παναθηναϊκό (συγκεκριμένα δύο νταμπλ): Το πρωτάθλημα και το κύπελλο του 1984 (ο ίδιος σκόραρε στον τελικό με αντίπαλο τη Λάρισα), καθώς και το πρωτάθλημα και το κύπελλο του 1986. Την περίοδο 1984-85 αγωνίστηκε με τον Παναθηναϊκό στον ημιτελικό του κυπέλλου Πρωταθλητριών. Αναδείχθηκε τρίτος σκόρερ του πρωταθλήματος την περίοδο 1988–89 με τον Ηρακλή (13 γκολ), πίσω από τους Ούγγρους Ίμρε Μπόντα του Ολυμπιακού Βόλου και Λάγιος Ντέταρι του Ολυμπιακού.

Είναι αξιοσημείωτο ότι τα δύο αδέλφια του Χρήστος και Σπύρος, υπήρξαν επίσης επαγγελματίες ποδοσφαιριστές, αγωνιζόμενοι κι αυτοί στη θέση του επιθετικού. Θανάσης και Χρήστος υπήρξαν και συμπαίκτες για 2½ χρόνια στον Παναθηναϊκό.

### Στην εθνική Ελλάδας
Στην εθνική Ελλάδας ο Θανάσης Δημόπουλος αγωνίστηκε τρεις συνολικά φορές. Το 1985 με αντίπαλο το Βέλγιο για την προκριματική φάση του Μουντιάλ 1986 και το 1989 σε δύο φιλικές αναμετρήσεις με αντιπάλους τις Νορβηγία και Πολωνία.

## Τίτλοι - διακρίσεις
* 2 Πρωταθλήματα Ελλάδας: 1984, 1986
* 2 Κύπελλα Ελλάδας: 1984, 1986
* Ημιτελικός Κυπέλλου Πρωταθλητριών: 1984

## Παραπομπές


## Πηγές

* Ανδρέας Μπόμης, Αλμανάκ 1991, Γ' τόμος, σελίδα 8
* www.soccerbase.gr (ιστοσελίδα διαθέσιμη μόνο σε συνδρομητές)
* Ιστοσελίδα ΕΠΟ, αρχείο συμμετοχών ποδοσφαιριστών στην Εθνική ανδρών
* Η καριέρα του Θανάση Δημόπουλου στο national football teams
* Το προφίλ του Θανάση Δημόπουλου στο transfermarkt

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικού Πειραιώς
Ελιέζερ

Με το όνομα **Ελιέζερ**, που στην εβραϊκή γλώσσα σημαίνει «ο Θεός βοηθός», αναφέρονται πέντε διαφορετικά πρόσωπα στη Βίβλο, και συγκεκριμένα στην Παλαιά Διαθήκη, τα παρακάτω:

1. Αφοσιωμένος υπηρέτης του Αβραάμ από τη Δαμασκό, που ανέλαβε να ταξιδέψει στη Μεσοποταμία για να βρει σύζυγο στον Ισαάκ. Σύμφωνα με τη σχετική διήγηση (*[[Γένεσις]]*, κεφ. κδ΄), ο Ελιέζερ, φθάνοντας σε ένα πηγάδι κοντά στην πόλη Ναχώρ, παρεκάλεσε τον Θεό να του υποδείξει για γυναίκα του Ισαάκ εκείνη που θα του έδινε να πιεί νερό και θα πότιζε τις καμήλες του. Τότε εμφανίσθηκε η Ρεβέκκα που έπραξε τα παραπάνω και επιπλέον ήταν *«καλή τη όψει σφόδρα»*, οπότε ο Ελιέζερ την επέλεξε για σύζυγο του Ισαάκ.
Η συνάντηση Ελιέζερ και Ρεβέκκας υπήρξε το θέμα πολλών εικαστικών καλλιτεχνών, όπως των Ζελόττι, Γκιντ, Μουρίλο και Πουσέν.

2. Προφήτης του Βασιλείου του Ιούδα κατά τον 9ο αιώνα π.Χ., γιος του Δωδία. Αυτός ο Ελιέζερ κατηγόρησε δριμύτατα τη συμφωνία του βασιλιά του Ιούδα Ιωσαφάτ με τον βασιλιά του Ισραήλ Οχοζία για τη συγκρότηση εμπορικού στόλου και προφήτευσε την αποτυχία του εγχειρήματος (*Β΄ Παραλειπομένων*, κ΄ 35-37).

3. Ο δεύτερος γιος του Μωυσή από τη Σεπφώρα.

4. Ο αρχηγός της φυλής Ρουβήν κατά την εποχή του Δαυίδ, γιος του Ζεχρί (*Α΄ Παραλειπομένων*, ιε΄ 24).

5. Γιος του Ηράμ ή Ιωρείμ. Αναφέρεται μεταξύ των προγόνων του Ιησού Χριστού (*Β΄ Έσδρα* ι΄ 31).

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 12 (1972), σσ. 61-62

Ελιεζερ
Δημήτρης Αλευρομάγειρος

Ο **Δημήτρης Αλευρομάγειρος** (γεν. το 1940) είναι αντιστράτηγος εν αποστρατεία του Ελληνικού Στρατού, επίτιμος Γενικός Επιθεωρητής Στρατού.

## Βιογραφία
Ο Δημήτρης Αλευρομάγειρος γεννήθηκε στην Αθήνα από Μανιάτες γονείς το 1940. Αποφοίτησε από τη Στρατιωτική Σχολή Ευελπίδων (ΣΣΕ) ως ανθυπολοχαγός του Πεζικού. Αργότερα συμπλήρωσε τις σπουδές του στη Σχολή Πολέμου, τη Σχολή Εθνικής Άμυνας (ΣΕΘΑ), αλλά και τη Νομική Σχολή του Πανεπιστημίου Αθηνών.

Τον Απρίλιο του 1964 κατήλθε στην Κύπρο - μεταξύ των πρώτων εθελοντών Αξιωματικών - και έλαβε μέρος στην εκπαίδευση των Κυπρίων εθελοντών εθνοφρουρών της Ακανθού Αμμοχώστου και στη συνέχεια ως διοικητής λόχου του 206 Τάγματος Πεζικού έλαβε μέρος στις πολεμικές επιχειρήσεις της Μανσούρας τον Αύγουστο του 1964.

Ως υπολοχαγός τον Ιανουάριο του 1967 κατάγγειλε στον μέραρχό του διοικητή της VIης Μεραρχίας Κιλκίς, υποστράτηγο Ανδρέα Βαρδουλάκη το σχεδιαζόμενο πραξικόπημα  του Απριλίου του 1967, όπως κατατέθηκε από τον ίδιον το στρατηγό στη δίκη των πρωταιτίων. Για την πράξη του αυτή το Απριλιανό δικτατορικό καθεστώς τον έθεσε εκτός στρατεύματος επί  6 μήνες από τον Οκτώβριο 1967 έως τον Απρίλιο του 1968 και του στέρησε το δικαίωμα να προαχθεί κατ' εκλογήν στο βαθμό του ταγματάρχη. Οι συνέπειες αυτές ήρθησαν μετά την αποκατάσταση της δημοκρατίας.

Το 1974 έλαβε μέρος στην αντίσταση κατά των Τούρκων εισβολέων ως διοικητής του 336 Τάγματος [αποτελούμενο εξ' ολοκλήρου από Κυπρίους Εθνοφρουρούς] στην Πράσινη Γραμμή Λευκωσίας [από περιοχή ΕΛΔΥΚ μέχρι της οδού Λήδρας ] η οποία και διατηρήθηκε ανέπαφος. Τη δράση του αυτή εξύμνησε ο ελληνικός και κυπριακός Τύπος και έγινε ένας από τους ήρωες εκείνης της περιόδου, ενώ ανακηρύχθηκε επίτιμος δημότης του Δήμου Έγκωμης Λευκωσίας, για τις προσφερθείσες υπηρεσίες του στη διάσωση της Λευκωσίας από τους εισβολείς.

Από το 1987 έως το 1990 υπηρετεί στην Στρατιωτική Σχολή Ευελπίδων ως διοικητής Συντάγματος Ευελπίδων και διευθυντής σπουδών, θέση στην οποία τον βρίσκει η αποστρατεία τον Ιούνιο του 1990 με το βαθμό του ταξίαρχου. Με απόφαση του ΚΥΣΕΑ [Κυβερνητικό Συμβούλιο Εξωτερικών και Άμυνας] επανέρχεται στο στράτευμα τον Δεκέμβριο του 1993, προάγεται σε αντιστράτηγο και τοποθετείται Α'  υπαρχηγός του Γενικού Επιτελείου Στρατού. Το 1995 αναλαμβάνει τη διοίκηση της Στρατιωτικής Διοίκησης Αθηνών (ΣΔΑ) και το  1996  τοποθετείται γενικός επιθεωρητής Στρατού. Αποστρατεύεται ευδοκίμως τον Μάρτιο του 1997 και του απονέμεται ο τίτλος του επίτιμου γενικού επιθεωρητού Στρατού.

## Παραπομπές


Κατηγορία:Έλληνες αξιωματικοί του πεζικού
Honda Super Cub

## Ιστορία μοντέλου
Το Honda Super Cub έκανε το ντεμπούτο του το 1958, δέκα χρόνια μετά την ίδρυση της Honda Motor Co. Ltd. Το αρχικό Honda Cub F ήταν μοτοποδήλατο. Η Honda κράτησε το όνομα άλλα πρόσθεσε το πρόθεμα "Super" για το νέο ελαφρύ μηχάνημα. Το Super Cub αρχικά δεν είχε επιτυχία στις πωλήσεις κυρίως λόγω της ύφεσης στην Ιαπωνία. Έπειτα 3 μήνες μετά το 1958 οι πελάτες ξεκίνησαν τα παράπονα. Οι εργάτες της Honda παράτησαν τις διακοπές τους για να επισκευάσουν τα προβληματικά Super Cub στα σπίτια των πελατών.

Όταν το μοντέλο εισήχθηκε στις ΗΠΑ το όνομα άλλαξε σε Honda 50, και αργότερα Honda Passport C70 και C90. Παρομοίως, στη Βρετανία πήραν τα ονόματα Honda 50 και Honda 90.

Κατηγορία:Μοντέλα μοτοσικλετών Honda
Ιερός Ναός Ευαγγελισμού της Θεοτόκου, Αγίου Ελευθερίου και Αγίου Νεκταρίου Αιγάλεω

Ο **Ιερός Ναός Ευαγγελισμού της Θεοτόκου, Αγίου Ελευθερίου και Αγίου Νεκταρίου Αιγάλεω** είναι τρισυπόστατη εκκλησία της πόλης, χτισμένη μπροστά από το β΄ συγκρότημα εργατικών πολυκατοικιών του Κάτω Αιγάλεω, στο νοτιοανατολικό τμήμα του δήμου. Ανοίκει στη δικαιοδοσία της Ιεράς Μητροπόλεως Νικαίας και υπάγεται διοικητικά στην Αρχιεπισκοπή Αθηνών. Μετά απο απαίτηση του κ. Μουζάκη εις μνήμην του πατέρα του, ονομάζεται Ευαγγελισμός της Θεοτόκου, Αγιος Ελευθέριος και Αγ. Διονύσιος. Ο Αγ. Νεκτάριος μεταφέρθηκε στο υπόγειο της εκκλησίας, στο οποίο γίνονται οι συναντήσεις του κατηχητικού καθώς και μνημόσυνα.

Η κατασκευή του Ναού πραγματοποιήθηκε το φθινόπωρο του 1970, δαπάναις (και προσωπικής εργασίας) πολλών κατοίκων της περιοχής, του βιομηχάνου Ελευθερίου Μουζάκη (ο οποίος προσέφερε το ποσό των 100.000 δραχμών ως α΄ δόση), της αντιδημάρχου Αιγάλεω Ευφροσύνης Γαλάρη, των κυριών του Συλλόγου «Ο Καλός Σαμαρείτης» και του προέδρου του Εξωραϊστικού Συλλόγου Αγίου Ελευθερίου Ιωάννη Αλεξάτου.

Η εναρκτήρια λειτουργία της εκκλησίας έλαβε χώρα στις 20 Δεκεμβρίου 1970, χοροστατούντος του βοηθού του τότε Αρχιεπισκόπου, Θεοφιλεστάτου Επισκόπου Ευρίπου κ. Βασιλείου, παρουσία πλήθους πιστών.

## Πηγή
* Αρχείο Ιστορικό Λαογραφικό Οικομουσείο Αιγάλεω

## Παραπομπές


Κατηγορία:Ιερά Μητρόπολις Νικαίας
Αιγάλεω
Κατηγορία:Νεότερες εκκλησίες στην Αθήνα
Αιγαλεω
Ιτέτ

Η **Ιτέτ**, επίσης **Ατέτ**,  ήταν γυναίκα της αριστοκρατίας της αρχαίας Αιγύπτου, σύζυγος του πρίγκιπα Νεφερμαάτ και νύφη του Φαραώ Σνεφρού. Με τον Νεφερμαάτ είχε τρεις κόρες και πολλούς γιούς. Ο πιο γνωστούς από αυτούς ήταν ο Χεμιούνου. Είναι θαμμένη μαζί με τον σύζυγό της στον μασταμπά 16 στο Μεϊντούμ.

## Οικογένεια
Στον τάφο τους στο Μεϊντούμ δίνονται τα ονόματα 15 παιδιών τους, οι γιοι Χεμιούνου, Isu, Teta, Khentimeresh και οι κόρες Djefatsen και Isesu απεικονίζονται ως ενήλικοι, ενώ οι γιοι Itisen, Inkaef, Serfka, Wehemka, Shepseska, Kakhent, Ankhersheretef, Ankherfenedjef, Buneb, Shepsesneb και Nebkhenet και η κόρη τους Pageti απεικονίζονται ως παιδιά. Ο γιος της Χεμιούνου ταυτίζεται κατά πάσα πιθανότητα με τον βεζίρη Χεμιούνου, που πιστεύεται ότι συνέβαλε στον σχεδιασμό της Μεγάλης Πυραμίδας του Χέοπα

## Παραπομπές


Ιτετ
2213 Μεΰς

Ο **Μεΰς** (*Meeus*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,154. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του συμπατριώτη του ειδικού στην ουράνια μηχανική ερασιτέχνη (και επαγγελματία μετεωρολόγου) Ζαν Μεΰς. (Το όνομα δόθηκε μετά τον θάνατο του Ντελπόρτ: προτάθηκε από τους E. Bowell και J.U. Gunter μετά από σύσταση του Ε.Σ. Φόγκελιν.)

Εξαιτίας και της σημαντικής εκκεντρότητας της τροχιάς του, κοντά στο περιήλιό του ο Μεΰς εξέρχεται από το εσώτατο όριο της Κύριας Ζώνης και προσεγγίζει την τροχιά του πλανήτη Άρη.

## Φυσικά χαρακτηριστικά
Τα φυσικά χαρακτηριστικά του Μεΰς είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μευς
2214 Κάρολ

μικρογραφία|Η τροχιά του αστεροειδούς 2214 Κάρολ
Η **Κάρολ (Carol)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1953 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή της Κάρολ Βαλέντι (*Carol D. Valenti*) του Κέντρου Ελασσόνων πλανητών (Minor Planet Center).

## Φυσικά χαρακτηριστικά
Η μέση διάμετρος της Κάρολ εκτιμάται σε 25,22 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,044. Η Κάρολ περιστρέφεται γύρω από τον εαυτό της μία φορά κάθε 4 ώρες και 59 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρολ
2215 Σιτσουάν

Ο **Σιτσουάν (Sichuan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,625. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική επαρχία.

## Φυσικά χαρακτηριστικά
Η μέση διάμετρος του Σιτσουάν εκτιμάται σε 14,82 χιλιόμετρα, ενώ το γεωμετρικό άλβεδό του είναι 0,140 ± 0,028. Ο Σιτσουάν περιστρέφεται γύρω από τον εαυτό του μία φορά κάθε 3 ώρες και 58,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιτσουαν
2216 Κερτς

Ο **Κερτς (Kerch)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,8. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από την ομώνυμη πόλη της Ουκρανίας, το αρχαίο Παντικάπαιον.

## Φυσικά χαρακτηριστικά
Τα κυρίως φυσικά χαρακτηριστικά του Κερτς είναι άγνωστα. Ο Κερτς περιστρέφεται γύρω από τον εαυτό του μία φορά κάθε 9 ώρες και 28 λεπτά (Krotz et al. 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Κερτς
2211 Χανουμάν

Ο **Χανουμάν (Hanuman)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1951 από τον Αμερικανό αστρονόμο Λήλαντ Έρσκιν Κάννινγκαμ (*Leland Erskin Cunningham*, 1904-1989), που παρατηρούσε από το Αστεροσκοπείο του όρους Γουίλσον, και πήρε το όνομά του από τον πιθηκόμορφο θεό Χανουμάν του Ινδουισμού.

## Φυσικά χαρακτηριστικά
Τα φυσικά χαρακτηριστικά του Χανουμάν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χανουμαν
2212 Ήφαιστος

μικρογραφία|Η τροχιά του αστεροειδούς 2212 Ήφαιστος
Ο **Ήφαιστος (Hephaistos)** είναι ένας Απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 13,044. Ανακαλύφθηκε το 1978 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον αρχαιοελληνικό θεό Ήφαιστο.

Ως Απολλώνειος αστεροειδής, ο Ήφαιστος περνά κατά καιρούς σχετικώς κοντά από τη Γη. Η πλησιέστερη προσέγγισή του για αυτό και τον επόμενο αιώνα θα είναι σε απόσταση 17.691.000 χλμ., στις 23 Σεπτεμβρίου 2166. Ακόμα περισσότερο από αυτό, ωστόσο, μπορεί να πλησιάσει τον πλανήτη Ερμή: 4.759.000 χλμ.

## Φυσικά χαρακτηριστικά
Η μέση διάμετρος του Ηφαίστου εκτιμάται σε 5,7 χλμ. περίπου, ενώ ο φασματικός τύπος του είναι **SG** (κατά Tholen). Ο Ήφαιστος περιστρέφεται γύρω από τον εαυτό του πιθανώς μία φορά κάθε 20 και πλέον ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ηφαιστος
2219 Μανούτσι

Ο **Μανούτσι (Mannucci)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1975 από το προσωπικό του «Αστεροσκοπείου Φελίξ Αγκυγιάρ» (Ελ Λεονθίτο της Αργεντινής) και πήρε το όνομά του προς τιμή του Εντγκάρντο Μανούτσι (*Edgardo Mannucci*), μηχανικού στο Αστεροσκοπείο.

## Φυσικά χαρακτηριστικά
Η μέση διάμετρος του Μανούτσι εκτιμάται σε 39,49 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0594.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μανουτσι
2218 Βότο

Ο **Βότο (Wotho)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,20. Ανακαλύφθηκε το 1975 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την ατόλλη Βότο στις Νήσους Μάρσαλ.

## Φυσικά χαρακτηριστικά
Η μέση διάμετρος του Βότο εκτιμάται σε 29,49 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0673.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βοτο
2220 Χικς

Ο **Χικς (Hicks)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1975 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού μηχανικού και επιχειρηματία Γουίλιαμ Χικς (*William B. Hicks*).

## Φυσικά χαρακτηριστικά
Τα φυσικά χαρακτηριστικά του Χικς είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χικς
Νεφερμαάτ

Ο **Νεφερμαάτ Α**' ήταν πρίγκιπας της αρχαίας Αιγύπτου, γιος του Φαραώ Σνεφρού. Κατείχε τον τίτλο του βεζίρη, με τους τίτλους μεγαλύτερος γιος του βασιλιά, βασιλικός σφραγιδοφύλακας, και προφήτης (αρχιερέας) της Μπαστέτ. Το όνομά του σημαίνει "η Μαάτ είναι όμορφη".

## Η ζωή του
Ο Νεφερμαάτ ήταν ο μεγαλύτερος γιος του Σνεφρού, του ιδρυτή της 4<sup>ης</sup> Δυναστείας και της πρώτης γυναίκας του, και ετεροθαλής αδελφός του Χέοπα. Η γυναίκα του ήταν η Ιτέτ, με την οποία είχαν πολλά παιδιά, τα ονόματα των οποίων αναφέρονται στον τάφο τους (βλ. Ιτέτ). Μία αδελφή του Νεφερμαάτ, η Νεφερτκαού, είχε γιο που είχε επίσης το όνομα Νεφερμαάτ.

## Τάφος

Ο Νεφερμαάτ είναι θαμμένος στο μασταμπά 16 στο Μεϊντούμ, όπως και εκεί είναι θαμμένοι πολλοί συγγενείς του Φαραώ Σνεφρού. Ο τάφος του είναι γνωστός από τη συγκεκριμένη τεχνική που χρησιμοποιήθηκε για τις τοιχογραφίες. Οι γλύπτες χάραξαν τις βαθιά τις εικόνες, και μετά τις γέμισαν με χρωματιστό γύψο. Η τεχνική αυτή απαιτεί πολύ δουλειά, και χρειαζόταν προσοχή γιατί ο γύψος ξεραινόταν, έκανε ρωγμές και έπεφτε. Το αποτέλεσμα ήταν τοιχογραφίες με έντονα χρώματα, και ο τάφος αυτός είναι ο μόνος γνωστός με αυτήν την τεχνική, τα προβλήματα όμως αυτά συνετέλεσαν στο να εγκαταλειφθεί.

Ο τάφος επίσης είναι γνωστός με τη σκηνή που αναπαριστά χήνες, γνωστή ως Χήνες του Μεϊντούμ (τώρα στο Αιγυπτιακό Μουσείο, JE 34571/ CG 1742), είναι φτιαγμένη με την παραπάνω τεχνική του ζωγραφισμένου γύψου, και ανακαλύφθηκε το 1871 από τον Ογκίστ Μαριέτ. Αναπαριστά έξι χήνες, τρεις κοιτάνε στα αριστερά και τρεις στα δεξιά. Σε κάθε ομάδα μία έχει το κεφάλι κάτω βόσκοντας χόρτο, και οι άλλες δύο κοιτάνε απάνω. Οι ομάδα τριών χηνών βασικά αντιστοιχεί σε πολλές χήνες, καθώς το τρία αντιπροσωπεύει τον πληθυντικό αριθμό στο αρχαίο αιγυπτιακό σύστημα γραφής. Στο φτέρωμά τους υπάρχουν διαφορετικές λεπτομέρειες, που συμβάλουν στη συμμετρία της σκηνής. Η σκηνή αποτελεί αριστοτεχνικό παράδειγμα της αρχαίας αιγυπτιακής τέχνης, ένα αριστούργημα. 
 

## Παραπομπές


Κατηγορία:Αρχαίοι Αιγύπτιοι
2221 Τσίλτον

Ο **Τσίλτον (Chilton)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1976 από το προσωπικό του Αστεροσκοπείου του Χάρβαρντ και πήρε το όνομά του από το επώνυμο της Τζην Τσίλτον-Μακκρόσκυ (*Jean Chilton-McCrosky*), συζύγου του Αμερικανού αστρονόμου Ρίτσαρντ Γιουτζήν Μακκρόσκυ, του οποίου το όνομα έχει δοθεί στον αστεροειδή 1880 Μακκρόσκυ.

## Φυσικά χαρακτηριστικά
Τα κυρίως φυσικά χαρακτηριστικά του Τσίλτον είναι άγνωστα. Ο Τσίλτον περιστρέφεται γύρω από τον εαυτό του μία φορά κάθε 6 ως 9 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσιλτον
2224 Τουσόν

Ο **Τούσον (Tucson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,837. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από την πόλη Τούσον της Αριζόνα, έδρα ενός από τα κορυφαία διεθνώς πανεπιστήμια στην αστρονομία, του Πανεπιστημίου της Αριζόνα.

## Φυσικά χαρακτηριστικά
Η μέση διάμετρος του Τούσον εκτιμάται σε 22,73 ± 2,2 χιλιόμετρα, ενώ το γεωμετρικό άλβεδό του είναι 0,124 ± 0,028. Ο φασματικός τύπος του είναι άγνωστος. Ο Τιουσόν περιστρέφεται γύρω από τον εαυτό του μία φορά κάθε 27 ώρες και 1 λεπτό, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τουσον
Αντώνης Αντωνίου (ηθοποιός)

Ο **Αντώνης Αντωνίου** (Νέα Ιωνία Αττικής, 9 Ιουλίου 1945) είναι Έλληνας ηθοποιός και σκηνοθέτης. Έχει πρωταγωνιστήσει σε δεκάδες ταινίες του κινηματογράφου, παραστάσεις του θεάτρου και σειρές του ραδιοφώνου και της τηλεόρασης.

## Πρώιμα χρόνια
Ο Αντωνίου γεννήθηκε το 1945 στη Νέα Ιωνία της Αθήνας. Οι γονείς του κατάγονται από τη Μικρά Ασία και την Κεφαλονιά. Σε μικρή ηλικία, δεν είχε σκοπό να γίνει ηθοποιός. Ωστόσο, αργότερα, παράλληλα με την δουλειά του ως οικοδόμος, σπούδαζε ηθοποιία. Την πρώτη φορά απέτυχε στις εξετάσεις, και τα κατάφερε με τη δεύτερη.

## Προσωπική ζωή
Ο Αντωνίου είχε νυμφευθεί αρχικά την ηθοποιό Ειρήνη Χατζηκωνσταντή, με την οποία απέκτησε μία κόρη, την Μιχαέλα (22/5/1972), ωστόσο χώρισαν. Έπειτα νυμφεύθηκε την, επίσης ηθοποιό, Νατάσα Ασίκη, με την οποία απέκτησε άλλες δύο κόρες την Εριφίλη (14/9/1991) και την Μαρίνα (9/10/1994).

## Καριέρα
Πρωτοεμφανίσθηκε το 1960 στην ταινία *[[Ένα κορίτσι σε περιμένει]]*, ενώ από τις μεγαλύτερες επιτυχίες του ήταν η ερμηνεία του ρόλου του ισοβίτη Νίκου Κοεμτζή στην ταινία *[[Παραγγελιά!]]* (1980) του Παύλου Τάσιου, με συμπρωταγωνιστές τον Αντώνη Καφετζόπουλο, την Όλια Λαζαρίδου και την Κατερίνα Γώγου.

## Φιλμογραφία

## Θεατρικές παραστάσεις

Συμπληρωματικός κατάλογος παραστάσεων στις οποίες συμμετείχε ο Αντωνίου, ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 
* Συνέντευξη του Αντώνη Αντωνίου σε σχολική εφημερίδα
* Αντώνης Αντωνίου στη Μηχανή του Χρόνου

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κατηγορία:Απόφοιτοι της Δραματικής Σχολής του Εθνικού Θεάτρου
2222 Λέρμοντοφ

μικρογραφία|Η τροχιά του αστεροειδούς 2222 Λέρμοντοφ
Ο **Λέρμοντοφ (Lermontov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,40. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ποιητή Μιχαήλ Λέρμοντοφ.

## Φυσικά χαρακτηριστικά
Η μέση διάμετρος του Λέρμοντοφ εκτιμάται σε 25,29 ± 3,0 χιλιόμετρα, ενώ το γεωμετρικό άλβεδό του είναι 0,076 ± 0,022. Ο Λέρμοντοφ περιστρέφεται γύρω από τον εαυτό του μία φορά κάθε 4 ώρες και 21 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λερμοντοφ
2223 Σαρπηδών

μικρογραφία|Η τροχιά του αστεροειδούς 2223 Σαρπηδών
Ο **Σαρπηδών (Sarpedon)** είναι ένας μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,16. Ανακαλύφθηκε το 1977 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από τον ομώνυμο πολεμιστή του Τρωικού Πολέμου.

## Φυσικά χαρακτηριστικά
Η μέση διάμετρος του Σαρπηδόνος εκτιμάται σε 94,63 ± 4,0 χιλιόμετρα, ενώ το γεωμετρικό άλβεδό του είναι 0,0340 ± 0,003. Ο φασματικός τύπος του Σαρπηδόνος είναι **DU** (κατά Tholen). Δεν είναι γνωστό αν και με ποια περίοδο περιστρέφεται ο Σαρπηδών γύρω από τον εαυτό του.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαρπηδων
Βασίλης Κολοβός

Ο **Βασίλης Κολοβός** (Πετρωτό Φθιώτιδας, 1946) είναι Έλληνας ηθοποιός και συγγραφέας επτά βιβλίων.

## Βιογραφία
Κατά τα νεανικά του χρόνια άσκησε διάφορα χειρωνακτικά επαγγέλματα, κυρίως απασχολούμενος σε οικοδομικές εργασίες. Παράλληλα, όμως, σπούδαζε υποκριτική. Είναι απόφοιτος της Δραματικής Σχολής του Ωδείου Αθηνών (1967). Κατά τη διάρκεια της στρατιωτικής του θητείας συμμετείχε σε ψυχαγωγικές παραστάσεις. Πρωτοεμφανίσθηκε το 1971 στη σκηνή με το θίασο των Τζένης Καρέζη - Κώστα Καζάκου στο θέατρο "Αθήναιον" στην παράσταση *[[Το μεγάλο μας τσίρκο]]*. Την ίδια χρονιά έπαιξε για πρώτη φορά και στον κινηματογράφο, ερμηνεύοντας ρόλο στην ταινία *Σέργιος και Άννα* του Νίκου Αβραμέα, μαζί με τις Ίλυα Λιβυκού και Ελένη Θεοφίλου. Συνεργάστηκε με πολλούς θιάσους, όπως των Στέφανου Ληναίου - Έλλης Φωτίου, Μάνου Κατράκη, Μαριέττας Ριάλδη κ.α.

Έχει πρωταγωνιστήσει σε πολλά αξιόλογα έργα του σινεμά, σε παραστάσεις του θεάτρου και σε τηλεοπτικές εκπομπές. Η πρώτη του εμφάνιση στην τηλεόραση ήταν στο σίριαλ *Μαρίνα Αυγέρη*, με πρωταγωνίστρια τη Τζένη Καρέζη. Το 2024 του απονεμήθηκε το βραβείο 2ου ανδρικού ρόλου από την Ελληνική Ακαδημία Κινηματογράφου, λόγω της εξαιρετικής ερμηνείας του στην ταινία “Εξέλιξη” του Περικλή Χούρσογλου. 

Επί σειρά ετών ασχολήθηκε με τον συνδικαλισμό (σε διάφορες θέσεις, αναπτύσσοντας μεγάλη δραστηριότητα, σαν πρόεδρος (κατά καιρούς) ή γεν. γραμματέας τόσο του Σωματείου Ελλήνων Ηθοποιών όσο και της Πανελλήνιας Ομοσπονδίας Θεάματος Ακροάματος.

Είναι μέλος του ΚΚΕ. Υπήρξε μέλος της Κεντρικής Επιτροπής, ενώ από το 1976 έως το 2010 συμμετείχε με τα ψηφοδέλτια του κόμματος στις αυτοδιοικητικές και βουλευτικές εκλογικές αναμετρήσεις.

## Ενδεικτική φιλμογραφία

## Τηλεοπτικές σειρές

## Βιντεοταινίες

## Τηλεοπτικό θέατρο

## Θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Εκπομπές

## Παραπομπές

## Εξωτερικοί σύνδεσμοι
*

Κατηγορία:Έλληνες συγγραφείς του 20ού αιώνα
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι του Ωδείου Αθηνών
Πύροφις

thumb|right|350px|Πύροφις διαμετρήματος 6 εκατοστών.
Ο **πύροφις** ήταν αρχικά ελαφρύ και αργότερα βαρύ πυροβόλο όπλο του μεσαίωνα.
## Περιγραφή
Κατασκευάστηκε από το 1258 και χρησιμοποιήθηκε ως το 1380. Αρχικά χρησιμοποιήθηκε από το πεζικό. Ήταν σωλήνας σιδερένιος ή χάλκινος, στον οποίο μεταδιδόταν το πυρ με την βοήθεια άπτρας. Είχε διάμετρο 3 εκατοστά και εκτόξευε βλήματα από μολύβι σφαιρικού σχήματος. Στηρίζονταν στον ώμο του πυροβολητή. Το ιππικό χρησιμοποιούσε κοντύτερο πύροφι μικρότερης διαμέτρου, που στηριζόταν σε διχάλα προσαρμοσμένη στο σφαίρωμα της σέλλας. 

Αργότερα κατασκευάστηκαν οι πρώτοι πυρόφεις, που ήταν σε θέση να εκτοξεύσουν σφαίρες μάζας 10 ως 30 κιλών. Με την πάροδο του χρόνο οι πυρόφεις έγιναν όλο και περισσότερο βαρείς, με σφαίρες μέχρι και 70 κιλών. Οι πυρόφεις αυτοί μεταφέρονταν επάνω σε τροχούς και χρησίμευαν στις πολιορκίες από το 1330 ως το 1480.

## Πηγές
* 

Κατηγορία:Πυροβόλα
Λαμονγκάν

thumb|250px|Το Λαμονγκάν το 1985
Το **Λαμονγκάν** (Gunung Lamongan) είναι μικρό ενεργό ηφαίστειο στην ανατολική Ιάβα. Βρίσκεται ανάμεσα στο ηφαιστειακό σύμπλεγμα της καλντέρα Τενγκέρ - Σεμέρου και του ηφαιστειακού συμπλέγματος Ιγιάνγκ-Αργκαπούρα. Το ηφαίστειο έχει ύψος 1651 μέτρα. Η πρώτη του έκρηξη καταγράφηκε το 1799 και η πιο πρόσφατη ηφαιστειακή δραστηριότητα στο βουνό έλαβε χώρα το 1898.

Το Λαμονγκάν βρίσκεται σε ένα ηφαιστειακό πεδίο που φέρει το όνομά του. Το ηφαιστειακό πεδίο Λαμονγκάν έχει έκταση 260 τετραγωνικά χιλιόμετρα και περιέχει πέρα από το ηφαίστειο άλλες ενενήντα ηφαιστειακές φλέβες, 61 κώνοι στάχτης και 29 μάαρ, κάποια από τα οποία διαθέτουν λίμνες. Μάαρ με λίμνες βρίσκονται στα ανατολικά και τα δυτικά, ενώ τα στεγνά μάαρ κυρίως στα βόρεια. Ο αριθμός των 90 φλεβών είναι μεγάλος για ένα ηφαίστειο στην Ινδονησία, όμως υπάρχουν ακόμη μεγαλύτερα ηφαιστειακά πεδία, π.χ. στο Μεξικό. Η ψηλότερη κορυφή ονομάζεται Γκουνούνγκ Ταρούμπ, ενώ ο ενεργός κώνος βρίσκεται 750 μέτρα νοτιοανατολικά της κορυφής. Ανάμεσά τους βρίσκεται μια ρωγμή. Ένας τρίτος κώνος, ο Γκουνούγκ Τζούπου (Tjupu) βρίσκεται στα βόρεια και έχει 800 μέτρα από την επιφάνεια της θάλασσας.

Το ηφαίστειο από το 1799 μέχρι το 1898 παρήγαγε περίπου 15 εκρήξεις, με αποτέλεσμα να είναι ένα από τα πιο ενεργά ηφαίστεια της Ινδονησίας κατά τον 19ο αιώνα. Οι εκρήξεις ήταν φρεατικές, φρεατομαγματικές και μαγματικές. Υπάρχουν αποθέσεις λαχάρ γύρω από το ηφαίστειο, όμως δεν υπάρχουν καταγεγραμμένα στοιχεία για κάποιο λαχάρ. Η λάβα που εκχύθηκε από το βουνό είχε βασαλτική σύσταση. Στον 20ο αιώνα καταγράφηκαν τέσσερα μεγάλα σεισμικά σμήνη, το 1925, 1978, 1985 και 1988-1989, τα οποία δημιούργησαν ρήγματα με κατεύθυνση προς τα βορειοανατολικά. Για την καλύτερη μελέτη τους δημιουργήθηκε ένα παρατηρητήριο στο βουνό. Σήμερα το βουνό καλύπτεται από βλάστηση.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ινδονησίας
Φρειδερίκος Έντουαρντ φον Ράινεκ

Ο **βαρώνος Φρειδερίκος Έντουαρντ φον Ράινεκ** (γερμ. *Baron Friedrich Eduard von Rheineck*, 1796-1854) υπήρξε Γερμανός στρατιωτικός και φιλέλληνας.
## Βιογραφία
Γεννήθηκε στις 2 Νοεμβρίου 1796 στο Πότσνταμ της Πρωσίας. Πολέμησε αρχικά στους Ναπολεόντειους Πολέμου εναντίον του Ναπολέοντα. Το 1822 ήρθε στην Κόρινθο φέρνοντας οικονομική βοήθεια που είχαν συγκεντρώσει οι φιλέλληνες του Κόμπλεντς για την ενίσχυση της Ελληνικής Επανάστασης. Έγινε υπασπιστής του Αλέξανδρου Μαυροκορδάτου και πήρε μέρος στην υπεράσπιση του Μεσολογγίου. Τιμήθηκε για την ανδρεία του και έγινε συνταγματάρχης του Ελληνικού στρατού. Το 1828 στάλθηκε από τον Καποδίστρια με στρατό στην Κρήτη. Εκεί διηύθηνε την Επανάσταση μέχρι το 1829. Προάχθηκε σε υποστράτηγο. 

Απεβίωσε στις 26 Οκτωβρίου 1854 στην Αθήνα και κηδεύτηκε στο Πρώτο Νεκροταφείο Αθηνών. Νυμφεύτηκε την κόρη του Αλέξανδρου Μαυροκορδάτου, Ευφροσύνη. Η κόρη του:
* Βιλελμίνη φον Ράινεκ, παντρεύτηκε τον Αριστείδη Μπαλτατζή (1831-1887) τραπεζίτη και δήμαρχο Βοσπόρου. Είχαν τέκνα:
** Αμαλία Μπαλτατζή, παντρεύτηκε τον Νικόλαο Δηλιγιάννη πρωθυπουργό.
** Ελένη Μπαλτατζή, κυρία επί των τιμών, παντρεύτηκε τον Αλέξανδρο Τομπάζη και γιός της ήταν ο:
*** Νικόλαος Τομπάζης.

## Εξωτερικοί σύνδεσμοι
* pandektis.ekt.gr
* pandektis.ekt.gr
* openarchives.gr
* thesaurus.cerl.org
* Bernd Sösemann: ''Mit Homer im Tornister...'' bei dggb.de

Κατηγορία:Γερμανοί στρατιωτικοί
Κατηγορία:Γερμανοί φιλέλληνες
Οικογένεια Ράλλη (Πελοποννήσου)

Η **οικογένεια Ράλλη** ή *Ραούλ* ήταν επιφανής οικογένεια της Πελοποννήσου που αναφέρεται από τον 11ο αιώνα. Ο Λέων Ραούλ φέρεται ως Λακεδαιμόνιος συγγραφέας από το 1139 ενώ άλλα μέλη της οικογενείας διακρίθηκαν ως πολιτικοί και στρατιωτικοί επί Βυζαντινής αυτοκρατορίας και  Φραγκοκρατίας. Ορισμένοι Ράλληδες διακρίθηκαν κατά τους τελευταίους χρόνους της Βυζαντινής αυτοκρατορίας. Όταν η χώρα καταλήφθηκε από τους Φράγκους εγκαταστάθηκαν στο Δεσποτάτο του Μυστρά. Ονομάζονταν αρχικά Ραούλ, και αργότερα άλλαξαν το επώνυμο τους στο εξελληνισμένο Ράλλης. Από τους πρώτους που αναφέρονται με το όνομα "Ράλλης" ήταν ο στρατηγός Δημήτριος Παλαιολόγος Ράλλης το 1395 και ο  Κωνσταντίνος Παλαιολόγος Ράλλης το 1406. Ο  Δημήτριος Ράλλης το 1457 που διέφυγε στη Ρώμη παντρεύτηκε κι απέκτησε έναν γιο τον Μανουήλ. Ο Ιωάννης Ράλλης που παντρεύτηκε τη κόρη του αυθέντη της Σερβίας και του Βαρδάρη, μαζί της απέκτησε τους Θωμά και Γεώργιο που ήταν οι ηγέτες μιας εξέγερσης εναντίον των Οθωμανών το 1458/1460. Το 1485 αναφέρεται ο Θωμάς Παλαιολόγος Ράλλης κεφαλή της Πάτρας.

Κατά τον Πρώτο Βενετοτουρκικό πόλεμο πολλοί χριστιανοί της Πελοποννήσου πήγαν στα Επτάνησα και εντάχθηκαν στον Ενετικό στρατό. Κάποιοι αναφέρονται με το όνομα *Ράλλης ή Ραούλ*. Ηγέτες μισθοφορικών στρατιωτικών σωμάτων αναφέρονται οι Μιχαήλ Ράλλης, Μιχαήλ Ράλλης ο Ίσης, Εμμανουήλ Ράλλης, Νικόλαος Ράλλης, Μιχαήλ Ράλλης Δρίμης, Ισαάκιος Ράλλης Λάσκαρις κ.α. Το 1600 περίπου αναφέρεται ο μητροπολίτης Τιρνόβου (Βουλγαρία) Διονύσιος Ράλλης Παλαιολόγος. Στην Πάτρα αναφέρεται ο ιατρός Νέστωρ Ράλλης, απόγονος της εκεί οικογένειας, το 1928, Από τον Παναγή Ράλλη κάτοικο της περιοχής υπήρχε και το τοπωνύμιο ή συνοικία "Ραλλοπαναγαίικα".

## Παραπομπές


## Πηγές
* 
* 

ραλλη (πελοποννησου)
*
*
Ριντζάνι

thumb|250px|Η καλντέρα του Ριντζάνι
Το **Ριντζάνι** (*Gunung Rinjani* ή *Rindjani*) είναι ενεργό ηφαίστειο στο Λομπόκ, Ινδονησία. Το Ριντζάνι έχει ύψος 3.726 μέτρα και είναι το ψηλότερο βουνό στο νησί και το δεύτερο ψηλότερο ηφαίστειο στην Ινδονησία. Στην κορυφή του ηφαιστείου βρίσκεται μια μεγάλη πλημμυρισμένη καλντέρα, η Σεγκάρα Άνακ. Η καλντέρα έχει διαστάσεις 6 επί 8,5 χιλιόμετρα και η λίμνη μέσα σε αυτή βρίσκεται σε υψόμετρο περίπου 2.000 μέτρων. Το μέγιστο βάθος της είναι 200 μέτρα. Στην ανατολική όχθη της λίμνης βρίσκεται ο κώνος Μπαρουτζάρι, από τον οποίο έχουν προέλθει όλες οι καταγεγραμμένες εκρήξεις του Ριντζάνι. Το βουνό είναι επίκεντρο του Εθνικού Πάρκου Ριντζάνι, το οποίο δημιουργήθηκε το 1997 και είναι δημοφιλής προορισμός για πεζοπορία.

Το Ριντζάνι αναγνωρίστηκε ως η πηγή μιας κολοσσιαίας έκρηξης που έλαβε χώρα περίπου το 1257/1258, με εκτιμόμενη ισχύ στην κλίμακα VEI 7. Η έκρηξη απελευθέρωσε στην ατμόσφαιρα περισσότερα αέρια του θείου από ότι οποιαδήποτε άλλη έκρηξη τα τελευταία 7.000 χρόνια. Η πηγή της έκρηξης για πολλά χρόνια ήταν ένα μυστήριο. Άλλα υποψήφια ηφαίστεια ήταν το Ελ Τσιτσόν στο Μεξικό, το Κιλοτόα στον Ισημερινό και το Οκατάινα στη Νέα Ζηλανδία, τα οποία όμως απορρίφθηκαν με βάση ιστορικά και γεωχημικά ευρήματα. Η πηγή αναγνωρίστηκε ως το όρος Σαμάλας, το οποίο ακρίβως δίπλα στο Ριντζάνι.

## Γεωγραφία - Γεωλογία
To Λομπόκ είναι ένα μία από τις Μικρές Σούνδες, ένα μικρό αρχιπέλαγος το οποίο, από τα δυτικά προς τα ανατολικά, αποτελείται από τα Μπαλί, Λομπόκ, Σουμπάουα, Φλόρες, Σούμπα και Τιμόρ. Όλα βρίσκονται στην άκρη της Αυστραλιανής υφαλοκρηπίδας. Τα ηφαίστεια στην περιοχή σχηματίζονται λόγω της δράσης του ωκεάνιου πυθμένα και την κίνηση της υφαλοκρηπίδας. Το Ριντζάνι είναι ένα από τα τουλάχιστον 129 ενεργά ηφαίστεια στην Ινδονησία, τέσσερα εκ των οποίων ανήκουν στα σύστημα τάφρων του Τόξου της Σούνδας και αποτελούν μέρος του Δαχτυλιδιού της Φωτιάς του Ειρηνικού - ένα τμήμα ρηγμάτων που εκτείνεται από το δυτικό ημισφαίριο μέσω της Ιαπωνίας και της Νοτιοανατολικής Ασίας. Τα νησιά Λομπόκ και Σουμπάουα βρίσκονται στο κεντρικό τμήμα του τόξου Σούνδα. Το τόξο της Σούνδας φιλοξενεί μερικά από τα πιο επικίνδυνα και ισχυρά ηφαίστεια στον κόσμο. Η έκρηξη του Όρους Ταμπόρα στη Σουμπάουα στις 15 Απριλίου 1815 είναι γνωστή ως η πιο βίαιη έκρηξη στην καταγραμμένη ιστορία, με μια κλίμακα ισχύ στη κλίμακα VEI 7.

## Παραπομπές


Κατηγορία:Ηφαίστεια της Ινδονησίας
Κατηγορία:Υπερηφαίστεια
Γεώργιος Ράλλης (στρατιωτικός)

Ο **Γεώργιος Ράλλης** υπήρξε Έλληνας στρατιωτικός αξιωματικός του ιππικού.

## Βιογραφία
Γεννήθηκε στην Κωνσταντινούπολη και καταγόταν από την οικογέννεια Ράλλη της Πελοποννήσου. Έγινε ανθυπίλαρχος του ελληνικού στρατού υπό τον Δημ. Καλλέργη το 1833. Ανήκε στην δύναμη που στους εμφύλιους πολέμους (1832-1833) είχε ταταχθεί υπό τον Θεόδωρο Κολοκοτρώνη κατά των νησιωτών, οι οποίοι μαζί με τους Ρουμελιώτες ζητούσαν να κατισχύσουν δια των όπλων στην Πελοπόννησο.

Φονεύτηκε τον Φεβρουάριο του 1833 σε κάποια μάχη μεταξύ επαναστατών και κυβερνητικών στο Αργολικό πεδίο.

## Πηγές
* 

Κατηγορία:Έλληνες αξιωματικοί του ιππικού
Κόμβος (πληροφορική)

**Κόμβος** (αγγλικά: *Node*) στην πληροφορική ονομάζεται η βασική δόκιμη μονάδα των υπερκειμένων και των υπερμέσων. Κάθε κόμβος αποτελείται από τμήματα κειμένου, γραφικών, εικόνων, βίντεο ή ήχου. Ένας κόμβος μπορεί να περιέχει από μια απλή φωτογραφία ή ένα μικρό κείμενο έως μια μεγάλη ενότητα με διάφορες μορφές πληροφορίας. Οι κόμβοι μέσω των συνδέσμων (*links*) συνδέονται μεταξύ τους και μας επιτρέπουν την πλοήγηση σε κάθε ιστοσελίδα, υπερκείμενο ή υπερμέσο.

Επομένως ένας κόμβος είναι ένα τμήμα του εγγράφου (ένα γράμμα, ένα σύμβολο, μια λέξη, μια φράση ή και ολόκληρο το έγγραφο) που συνδέεται με ένα άλλο τμήμα του ίδιου ή διαφορετικού εγγράφου ή με ένα άλλο έγγραφο, δηλαδή με έναν άλλο κόμβο. Σύνδεσμος ονομάζεται η σύνδεση (αναφορά ή παραπομπή) μεταξύ των κόμβων του υπερκειμένου. Ένας σύνδεσμος που συνδέει δύο κόμβους κατευθύνεται από τον ένα κόμβο στον άλλο από τον κόμβο προέλευσης στον κόμβο προορισμού. Οι κόμβοι προέλευσης σε περιβάλλον γραφικών εμφανίζονται ή υπογραμμισμένοι ή με έντονα γράμματα ή με άλλο χρώμα είτε σε πλαίσιο ώστε να ξεχωρίζουν από το υπόλοιπο κείμενο. Η ενεργοποίησή τους (π.χ. ένα "κλικ" του ποντικιού πάνω τους) έχει σαν αποτέλεσμα την ενεργοποίηση ενός αυτόματου μηχανισμού μετάβασης από τον κόμβο προέλευσης στον κόμβο προορισμού τον οποίο καταδεικνύει ο σύνδεσμος. Είναι προφανές ότι οι κόμβοι δεν επιβαρύνουν την οικονομία του λόγου αφού δεν απαιτούν πρόσθετο κείμενο παρά μόνο επισήμανση με διαφορετικό τρόπο γραφής τμημάτων του κειμένου που ούτως ή άλλως υπάρχουν. Επιπλέον, ο αυτόματος μηχανισμός μετάβασης στους κόμβους προορισμού εκμηδενίζει τον χρόνο και τη δυσκολία μετάβασης ανάμεσα στα αλληλοσυσχετιζόμενα θέματα. Έτσι ενώ ο αναγνώστης ενός γραπτού διαβάζει το κείμενο, ο αναγνώστης - χρήστης του υπερκειμένου "περιηγείται" ή καλύτερα "πλοηγεί" μέσα στο δίκτυο των κόμβων με όργανα πλοήγησης προγραμματιστικά εργαλεία που του επιτρέπουν τη μη γραμμική προσπέλαση των πληροφοριών του κειμένου μέσα από πολλούς διαφορετικούς δρόμους. Επίσης μπορούν να υπάρχουν έγγραφα τα οποία αντιστοιχούν στον κλασσικό πίνακα περιεχομένων και στο ευρετήριο. Τα έγγραφα αυτά περιέχουν αποκλειστικά και μόνο κόμβους προέλευσης.

Κατηγορία:Δομές δεδομένων